Povestea lui Patrocle a emoționat oamenii. Cățelul a fost abandonat într-o pădure, acolo unde l-a găsit o tânără care, ulterior, i-a oferit și o familie în urmă cu patru luni.
"Din cauza unui claxon foarte puternic s-a speriat. Mi-a tras tare de lesă şi a fugit cu lesa şi cu hamul. De atunci, căţelul e de negăsit. Tot Internetul a fost înduioşat de ochii blânzi ai lui Patrocle", a declarat Teodor Ştefan, stăpânul lui Patrocle.
››› Vezi galeria foto ‹‹‹Pe lângă mobilizarea din mediul online, sute de oameni au ieşit în stradă să-l caute, în sectoarele 2 şi 3 ale Capitalei. De asemenea, stăpânul său merge în fiecare zi în parcul în care obișnuiau să se plimbe în speranța că îl va găsi.
Cine l-a văzut pe Patrocle, este rugat să îl ducă la cea mai apropiată clinică veterinară.